Krievijas—Baltkrievijas robeža
Krievijas—Baltkrievijas robeža ir robeža starp Krievijas Federāciju un Baltkrieviju. Tā pastāv kopš PSRS sabrukuma, kad KSFPR un Baltkrievijas PSR kļuva par atsevišķām valstīm. Līdz 1991. gadam robeža starp KSFPR un Baltkrievijas PSR faktiski netika kontrolēta. Arī pašlaik uz robežas praktiski nav robežpunktu un kontroles. Formāli robeža pastāv, bet praksē to var viegli šķērsot bez muitas pārbaudēm. Robežas garums ir 1239 kilometri, tostarp 857,7 kilometri sauszemes, 362,3 kilometri upju un 19,0 kilometri ezeru. Caur šo robežu notiek ārējā tirdzniecība starp Krieviju un Baltkrieviju. Kopš 2011. gada 1. aprīļa transporta kontrole uz robežas ir atcelta. Kopš 2017. gada 7. februāra drošības nolūkos Krievijas pusē ir izveidota pierobežas zona.